A4-0221/95

Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους (COM(94)0521 - C4-0020/95 - 94/0272(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πέμπτη αιτιολογική σκέψη

>Αρχικό κείμενο>

Ότι μερικά κράτη μέλη είναι έτοιμα να υιοθετήσουν διατάξεις σχετικές με τις αποδόσεις οικιακών ψυγειών και καταψυκτών, με αποτέλεσμα να δημιουργούν εμπόδια στην κυκλοφορία αυτών των προϊόντων στο εσωτερικό της Κοινότητας[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 2)

Δέκατη αιτιολογική σκέψη

>Αρχικό κείμενο>

Ότι στις 29 Οκτωβρίου 1990, το Συμβούλιο καθόρισε ως στόχο να σταθεροποιηθούν μέχρι το έτος 2000 ο εκπομπές διοξειδίου του άνθρακα (CO2) στην Κοινότητα στα επίπεδα του 1990[semigr ]

>Κείμενο μετά την ψηφοφορία στο ΕΚ>

Ότι η Ευρωπαϊκή Ένωση καθόρισε ως στόχο να σταθεροποιηθούν μέχρι το έτος 2000 οι εκπομπές διοξειδίου του άνθρακα (CO2) στην Ένωση στα επίπεδα του 1990 και ότι ο στόχος αυτός φαίνεται πως είναι ανέφικτος, με αποτέλεσμα να απαιτείται η λήψη αυστηρότερων μέτρων για τη σταθεροποίηση των εκπομπών διοξειδίου του άνθρακα στην Ευρωπαϊκή Ένωση[semigr ]

(Τροπολογία 3)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

Ότι η «φυσική» αύξηση της ενεργειακής απόδοσης λόγω των πιέσεων της αγοράς και της βελτίωσης των διαδικασιών παραγωγής που εκτιμάται σε περίπου 2% ετησίως, θα συμβάλει στην προσπάθεια για την επίτευξη αυστηρότερων προτύπων ενεργειακής κατανάλωσης[semigr ]

(Τροπολογία 4)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

Ότι είναι απαραίτητο να θεσπιστεί ένα αποτελεσματικό σύστημα επιβολής, που να διασφαλίζει την ορθή εφαρμογή της οδηγίας αυτής, το δίκαιο ανταγωνισμό μεταξύ των κατασκευαστών και να προστατεύει τα δικαιώματα των καταναλωτών[semigr ]

(Τροπολογία 5)

Άρθρο 3, παράγραφος 3

>Αρχικό κείμενο>

3. Τα κράτη μέλη δεν αποτρέπουν την επίδειξη συσκευών ψύξης σε εμπορικές εκθέσεις, εκθεσιακούς χώρους, επιδείξεις, κλπ., όταν οι συσκευές αυτές δεν πληρούν τις διατάξεις της παρούσας οδηγίας, εφόσον με εμφανές σήμα δηλώνεται σαφώς ότι η συσκευή δεν πληροί τις διατάξεις της οδηγίας και δεν διατίθεται προς πώληση μέχρις ότου διαπιστωθεί η συμμόρφωση της συσκευης κατόπιν ενεργειών του κατασκευαστή ή του εγκατεστημένου στην Κοινότητα εντολοδόχου του.

>Κείμενο μετά την ψηφοφορία στο ΕΚ>

Διαγράφεται

(Τροπολογία 6)

Άρθρο 6, παράγραφος -1 (νέα)

>Κείμενο μετά την ψηφοφορία στο ΕΚ>

-1. Η εφαρμογή της παρούσας οδηγίας από τα κράτη μέλη βασίζεται στις διατάξεις που ορίζει το παράρτημα ΙΙ.

(Τροπολογία 7)

Άρθρο 6, παράγραφος 1

>Αρχικό κείμενο>

1. Σε περίπτωση που κράτος μέλος διαπιστώνει ότι η σήμανση CE έχει τοποθετηθεί αδικαιολόγητα, ο κατασκευαστής ή ο εγκατεστημένος στη Κοινότητα εντολοδόχος του είναι υποχρεωμένος να μεριμνήσει για τη συμμόρφωση του προϊόντος και να παύσει η παράβαση, σύμφωνα με τις προϋποθέσεις που επιβάλλει το κράτος μέλος.

>Κείμενο μετά την ψηφοφορία στο ΕΚ>

1. Σε περίπτωση που κράτος μέλος διαπιστώνει ότι η σήμανση CE έχει τοποθετηθεί αδικαιολόγητα, ο κατασκευαστής ή ο εγκατεστημένος στη Κοινότητα εντολοδόχος του είναι υποχρεωμένος να μεριμνήσει για τη συμμόρφωση του προϊόντος και να παύσει η παράβαση σύμφωνα με τις προϋποθέσεις που ορίζονται στο παράρτημα ΙΙ.

(Τροπολογία 8)

Άρθρο 6, παράγραφος 2

>Αρχικό κείμενο>

2. Σε περίπτωση που εξακολουθεί η μη συμμόρφωση, το κράτος μέλος πρέπει να λάβει όλα τα απαραίτητα μέτρα για να περιορίσει ή να απαγορεύσει τη διάθεση του προϊόντος στην αγορά ή να εξασφαλίσει την απόσυρσή του από την αγορά.

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 8

>Αρχικό κείμενο>

Εντός περιόδου 4 ετών από την έκδοση της παρούσας οδηγίας, η Επιτροπή, μετά από διαβούλευση με τα ενδιαφερόμενα μέρη, αξιολογεί τα αποτελέσματα που προέκυψαν και προβλέπονται. Μετά την αξιολόγηση αυτή, η Επιτροπή εκτιμά κατά πόσο είναι αναγκαία νέα πρόταση κοινοτικής νομοθεσίας για τη θέσπιση δεύτερου συνόλου προτύπων σχετικά με την ενεργειακή απόδοση των οικιακών συσκευών ψύξης. Εάν γίνει παρόμοια πρόταση, τα πρότυπα ενεργειακής απόδοσης και το χρονοδιάγραμμα για τη θέση τους σε ισχύ θα βασίζονται σε επίπεδα ενεργειακής απόδοσης τα οποία να είναι από οικονομική και τεχνική άποψη εύλογα με βάση τις συνθήκες που θα επικρατούν όταν εκπονηθεί η έκθεση. Η πρόταση ενδέχεται να περιλαμβάνει και άλλες διατάξεις που κρίνονται αναγκαίες για τη βελτίωση της αποτελεσματικότητας της παρούσας οδηγίας.

>Κείμενο μετά την ψηφοφορία στο ΕΚ>

1. Το δεύτερο σύνολο προτύπων σχετικά με την ενεργειακή απόδοση, όπως ορίζεται στο παράρτημα Ι (α) θα τεθεί σε ισχύ 5 χρόνια μετά την έγκριση της παρούσας οδηγίας.

2. Τρία χρόνια μετά την έγκριση της παρούσας οδηγίας, και δύο χρόνια πριν από τη θέση σε ισχύ του δεύτερου συνόλου προτύπων σχετικά με την ενεργειακή απόδοση των οικιακών συσκευών ψύξης, όπως ορίζονται στο παράρτημα Ι (α) η Επιτροπή, μετά από διαβούλευση με τα ενδιαφερόμενα μέρη, αξιολογεί τα αποτελέσματα που προέκυψαν και αναμένονται και τη δυνατότητα εφαρμογής αυστηρότερων προτύπων από αυτά που ορίζονται στο παράρτημα Ι (α). Ενημερώνει το Ευρωπαϊκό Κοινοβούλιο για τα αποτελέσματα αυτά και τα συμπεράσματα. Μετά την αξιολόγηση αυτή, η Επιτροπή εκτιμά κατά πόσο είναι αναγκαία νέα πρόταση για οδηγία τροποποίησης, που θα θεσπίζει τρίτο σύνολο προτύπων σχετικά με την ενεργειακή απόδοση. Μια τέτοια αξιολόγηση θα διεξάγεται μετά από τη θέση σε ισχύ κάθε νέου συνόλου προδιαγραφών. Τα πρότυπα βασίζονται σε βέλτιστους τεχνικούς και οικονομικούς όρους και στις αναγκαίες προσπάθειες για το περιορισμό της ενεργειακής κατανάλωσης στη ΕΕ. Η πρόταση ενδέχεται επίσης να περιλαμβάνει και άλλες διατάξεις που κρίνονται αναγκαίες για τη βελτίωση της αποτελεσματικότητας της παρούσας οδηγίας.

(Τροπολογία 10)

Άρθρο 9

>Αρχικό κείμενο>

1. Πριν από την 1η Ιανουαρίου 1996, τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία και τις ανακοινώνουν στην Επιτροπή.

>Κείμενο μετά την ψηφοφορία στο ΕΚ>

Ένα χρόνο μετά από την έγκριση της παρούσας οδηγίας, τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία και τις ανακοινώνουν στην Επιτροπή.

>Αρχικό κείμενο>

Τα κράτη μέλη εφαρμόζουν αυτές τις διατάξεις από την 1η Ιανουαρίου 2000.

>Κείμενο μετά την ψηφοφορία στο ΕΚ>

Τα κράτη μέλη εφαρμόζουν τις διατάξεις δύο χρόνια μετά την έγκριση της παρούσας οδηγίας.

>Αρχικό κείμενο>

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

>Κείμενο μετά την ψηφοφορία στο ΕΚ>

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

>Αρχικό κείμενο>

2. Τα κράτη μέλη κοινοποιούν στην Επιτροπή τα κείμενα των διατάξεων της εθνικής νομοθεσίας τα οποία θεσπίζουν στον τομέα που καλύπτεται από την παρούσα οδηγία.

>Κείμενο μετά την ψηφοφορία στο ΕΚ>

2. Τα κράτη μέλη κοινοποιούν στην Επιτροπή τα κείμενα των διατάξεων της εθνικής νομοθεσίας τα οποία θεσπίζουν στον τομέα που καλύπτεται από την παρούσα οδηγία.

>Αρχικό κείμενο>

3. Τα κράτη μέλη υποχρεούνται να επιτρέπουν, μέχρι την 1η Ιανουαρίου 2000, τη διάθεση στην αγορά και/ή τη θέση σε λειτουργία των οικιακών συσκευών που πληρούν τις ισχύουσες ρυθμίσεις στα κράτη μέλη κατά την ημερομηνία έκδοσης της παρούσας οδηγίας.

>Κείμενο μετά την ψηφοφορία στο ΕΚ>

3. Τα κράτη μέλη υποχρεούται να επιτρέπουν, για δύο χρόνια μετά την έγκριση της οδηγίας, τη διάθεση στην αγορά και/ή τη θέση σε λειτουργία των οικιακών συσκευών που πληρούν τις ισχύουσες ρυθμίσεις στα κράτη μέλη κατά την ημερομηνία έκδοσης της παρούσας οδηγίας.

(Τροπολογία 11)

Παράρτημα Ι, σημείο 5, πίνακας

>Αρχικό κείμενο>

Κατ. Περιγραφή Emax(kWh/24 ώρες)

1 ψυγείο με/

χωρίς ΘΤΚ (0,225 x Vπρο+ 237)/365

2 ψυγείο με ΘΤΚ

1 αστέρα (0,599 x Vπρο+ 178)/365

3 ψυγείο με ΘΤΚ

2 αστέρων (0,437 x Vπρο+ 238)/365

4 ψυγείο με ΘΤΚ

3 αστέρων (0,616 x Vπρο+ 221)/365

5 ψυγείο με

καταψύκτη

4 αστέρων (0,778 x Vπρο+ 303)/365

6 ψυγείο-κελάρι(0,225 x Vπρο+ 237)/365

7 καταψύκτης οριζόντιου

τύπου (0,480 x Vπρο+ 195)/365

8 καταψύκτης κατα-

κόρυφου τύπου(0,478 x Vπρο+ 289)/365

>Κείμενο μετά την ψηφοφορία στο ΕΚ>

Κατ. Περιγραφή Emax(kWh/24 ώρες)

1 ψυγείο με/

χωρίς ΘΤΚ (0,199 x Vπρο+ 209)/365

2 ψυγείο με ΘΤΚ

1 αστέρα (0,519 x Vπρο+ 155)/365

3 ψυγείο με ΘΤΚ

2 αστέρων (0,372 x Vπρο+ 203)/365

4 ψυγείο με ΘΤΚ

3 αστέρων (0,537 x Vπρο+ 192)/365

5 ψυγείο με

καταψύκτη

4 αστέρων (0,638 x Vπρο+ 249)/365

6 ψυγείο-κελάρι(0,199 x Vπρο+ 209)/365

7 καταψύκτης οριζόντιου

τύπου (0,423 x Vπρο+ 172)/365

8 καταψύκτης κατα-

κόρυφου τύπου(0,401 x Vπρο+ 242)/365

(Τροπολογία 12)

Παράρτημα Ια (νέο)

>Κείμενο μετά την ψηφοφορία στο ΕΚ>

Σύνολο αριθμητικών στοιχείων για τη μέγιστη επιτρεπόμενη κατανάλωση ηλεκτρικής ενέργειας, κατά τη δεύτερη φάση της οδηγίας.

>Κείμενο μετά την ψηφοφορία στο ΕΚ>

Η μέγιστη επιτρεπόμενη κατανάλωση ηλεκτρικής ενέργειας Emax (σε kwh ανά 24 ώρες με δύο δεκαδικά ψηφία), για συσκευή τύπου προσαρμοσμένου όγκου Vπρο, για κάθε κατηγορία συσκευής, προσδιορίζεται από τις κάτωθι εξισώσεις:

>Κείμενο μετά την ψηφοφορία στο ΕΚ>

Κατ. Περιγραφή Emax(kWh/24 ώρες)

1 ψυγείο με/

χωρίς ΘΤΚ(1) (0,105 x Vπρο+110)/365

2 ψυγείο με ΘΤΚ

1 αστέρα (0,331 x Vπρο+ 98)/365

3 ψυγείο με ΘΤΚ

2 αστέρων (0,223 x Vπρο+ 122)/365

4 ψυγείο με ΘΤΚ

3 αστέρων (0,406 x Vπρο+ 146)/365

5 ψυγείο με

καταψύκτη

4 αστέρων (0,423 x Vπρο+ 165)/365

6 ψυγείο-κελάρι(0,118 x Vπρο+ 124)/365

7 καταψύκτης οριζόντιου

τύπου (0,250 x Vπρο+ 102)/365

8 καταψύκτης κατα-

κόρυφου τύπου(0,265 x Vπρο+ 160)/365

(1) Θάλαμος για κατεψυγμένα τρόφιμα

(Τροπολογία 13)

Παράρτημα ΙΙ

Σημείο 7, εδάφιο 1α (νέο)

>Κείμενο μετά την ψηφοφορία στο ΕΚ>

Οι εθνικές αρχές οφείλουν να διεξάγουν τους αναγκαίους ελέγγχους των συσκευών που διατίθενται στην αγορά, προκειμένου να διασφαλίσουν τη συμμόρφωσή τους με τις διατάξεις της οδηγίας αυτής. Αν ένα προϊόν διαπιστωθεί ότι δεν συμμορφώνεται, οι εθνικές αρχές θα πρέπει να διεξαγάγουν τις αναγκαίες έρευνες για να ελέγξουν τα στοιχεία που δίδει ο κατασκευαστής.

(Τροπολογία 14)

Παράρτημα ΙΙ

Σημείο 7, εδάφιο 1β (νέο)

>Κείμενο μετά την ψηφοφορία στο ΕΚ>

Εάν ένας κατασκευαστής έχει διαθέσει στην αγορά προϊόν που δεν συμμορφώνεται με την παρούσα οδηγία, θα πρέπει πάραυτα να μεριμνήσει για τη συμμόρφωση του προϊόντος ή να το αποσύρει από την αγορά και να κοινοποιήσει την απόσυρση σε όλα τα άτομα που έχουν προμηθευτεί αυτόν τον τύπο συσκευής.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας του Ευρωπαϊκού Κοινοβουλίου και του Συμβουλίου σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους (COM(94)0521 - C4-0020/95 - 94/0272(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο:

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο, (COM(94)0521 - 94/0272(COD)) ((ΕΕ C 390 της 31.12.1994, σελ. 30)),

- έχοντας υπόψη το άρθρο 189Β παρ. 2 της Συνθήκης ΕΚ και το άρθρο 100Α της Συνθήκης ΕΚ, σύμφωνα με το οποίο η Επιτροπή διαβίβασε την προτάση στο Κοινοβούλιο (C4-0020/95),

- έχοντας υπόψη το άρθρο 58 του Κανονισμού του,

- έχοντας υπόψη τη έκθεση της Επιτροπής Έρευνας, Τεχνολογικής Ανάπτυξης και Ενέργειεας και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0221/95),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε σε αυτήν[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189Β, παρ. 2 της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημέρωσει σχετικώς και ζητεί την έναρξη της διαδικασίας συνεννόησης[semigr ]

5. επισημαίνει ότι η Επιτροπή πρέπει να διαβιβάσει στο Κοινοβούλιο κάθε τροποποίηση που προτίθεται να επιφέρει στην πρόταση όπως αυτή τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.